pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“เชิญชวนแพทย์ ทนายความ เจ้าของกิจการ ที่ไม่มีสวัสดิการบำนาญจากรัฐ วางแผนเกษียณกับ กอช.”
วันจันทร์ที่ 22 มิถุนายน 2563
“เชิญชวนแพทย์ ทนายความ เจ้าของกิจการ ที่ไม่มีสวัสดิการบํานาญจากรัฐ วางแผนเกษียณกับ กอช.”
กอช. เชิญชวนผู้ประกอบอาชีพอิสระ อาทิ แพทย์  ทนายความ เจ้าของกิจการ ที่ไม่มีสวัสดิการบํานาญจากรัฐ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจํานวน 13,200 บาท
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ อาทิ แพทย์ ทนายความ เจ้าของกิจการ ที่ไม่มีสวัสดิการบํานาญจากรัฐ วางแผนออมเงินไว้ใช้ยามเกษียณ ด้วยการออมเงินกับ กอช. สมาชิกที่ออมเงินเต็มจํานวน 13,200 บาท ทั้งนี้เงินออมสะสมของสมาชิกสามารถนําไปลดหย่อนภาษีได้เต็มจํานวน และได้รับกระเป๋าเดินทางพับได้จัดส่งให้ที่บ้าน สําหรับผู้ที่สนใจสามารถตรวจสอบสิทธิก่อนการสมัครได้ที่ แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระ อาทิ แพทย์ ทนายความ เจ้าของกิจการ ที่ไม่มีสวัสดิการใดๆ จากรัฐ วางแผนการออมเงินไว้ใช้หลังเกษียณ 60 ปี โดยตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” ทั้งนี้สําหรับผู้ที่มีสิทธิสมัคร เพียงกรอกข้อมูลการสมัครได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส เทสโก้โลตัส บิ๊กซี ตู้บุญเติม รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
สําหรับการออมเงินกับ กอช. เริ่มต้นออมเงินขั้นต่ําเพียง 50 บาท สูงสุด 13,200 บาทต่อปี และรัฐจะเติมเงินสมทบเพิ่มให้ตามช่วงอายุของสมาชิก (การรับเงินสมทบเป็นไปตามเงื่อนไข พ.ร.บ. กอช.) และเงินออมสะสมสมาชิกสามารถนําไปลดหย่อนภาษีได้เต็มจํานวนเงินออม ทั้งนี้สมาชิกที่ออมเงินเต็มจํานวน 13,200 บาท จะได้รับกระเป๋าเดินทางพับได้จัดส่งให้ที่บ้าน กอช. เป็นการออมภาคสมัครใจ ไม่บังคับออมติดต่อกันทุกเดือน สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ขยายสิทธิบัตรทอง ครอบคลุมโควิด-19
วันศุกร์ที่ 13 มีนาคม 2563
ขยายสิทธิบัตรทอง ครอบคลุมโควิด-19
วันศุกร์ที่ 13 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้การตรวจรักษาโรคติดเชื้อไวรัสโคโรนา 2019 หรือ Covid-19 อยู่ในรายการประเภทและขอบเขตบริการสาธารณสุขในระบบหลักประกันสุขภาพแห่งชาติ (บัตรทอง) ซึ่งครอบคลุมการดูแลทั้งการป้องกันโรค สร้างเสริมสุขภาพ ตรวจวินิจฉัยโรค รักษาพยาบาล และการฟื้นฟูสมรรถภาพทางการแพทย์ ทําให้เกิดความชัดเจนในการเบิกจ่ายชดเชยค่าบริการยิ่งขึ้น ทั้งนี้ แม้การแพร่ระบาดของเชื้อไวรัสในประเทศไทยยังสามารถควบคุมได้และมีจํานวนผู้ติดเชื้อไม่มากนัก แต่จําเป็นต้องเตรียมความพร้อมไว้เพื่อสร้างความมั่นใจให้กับประชาชนโดยการสนับสนุนการบริการเพื่อดูแลผู้ป่วยอย่างเต็มที่ ซึ่งนายกรัฐมนตรีเน้นย้ําว่า รัฐบาลให้ความสําคัญกับสุขภาพอนามัยของประชาชนเป็นอันดับแรก
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลปรับระบบการดูแลทรัพยากรธรรมชาติและสิ่งแวดล้อม
วันจันทร์ที่ 20 มีนาคม 2560
รัฐบาลปรับระบบการดูแลทรัพยากรธรรมชาติและสิ่งแวดล้อม
รัฐบาลปรับปรุงแก้ไข พ.ร.บ.อุทยานแห่งชาติ และ พ.ร.บ.สงวนและคุ้มครองสัตว์ป่า เพื่อให้การดูแลทรัพยากรธรรมชาติในพื้นที่ป่าอุดมสมบูรณ์สอดคล้องกับสถานการณ์ปัจจุบันและมาตรฐานสากล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับปรุงแก้ไข พ.ร.บ.อุทยานแห่งชาติ และ พ.ร.บ.สงวนและคุ้มครองสัตว์ป่า เพื่อให้การดูแลทรัพยากรธรรมชาติในพื้นที่ป่าอุดมสมบูรณ์สอดคล้องกับสถานการณ์ปัจจุบันและมาตรฐานสากล เช่น กําหนดให้ประชาชนในพื้นที่โดยรอบได้มีส่วนร่วมในการตรวจสอบและกําหนดแนวเขตพื้นที่อนุรักษ์และพื้นที่ใช้ประโยชน์ให้ชัดเจน เพิ่มอํานาจให้เจ้าหน้าที่สามารถรื้อถอนสิ่งปลูกสร้างที่ตั้งอยู่ในพื้นที่ป่าอย่างผิดกฎหมาย ส่วนผู้ที่สร้างความเสียหายให้แก่พื้นที่ป่าจะต้องชดใช้ค่าเสียหายและรับผิดชอบค่าใช้จ่ายในการฟื้นฟูสภาพป่าให้กลับมาดังเดิม พร้อมทั้งเปิดโอกาสให้ผู้มีรายได้น้อยที่อาศัยอยู่ในพื้นที่ป่าและขึ้นทะเบียนไว้กับกรมอุทยานฯ ได้อาศัยและทํากินเป็นการชั่วคราว เพื่อลดปัญหาความเหลื่อมล้ําและสร้างความเป็นธรรมให้แก่ประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานพิธีถวายบังคมและถวายเครื่องสักการะ เนื่องในวันสื่อสารแห่งชาติ ปี 2562
วันอาทิตย์ที่ 4 สิงหาคม 2562
รมว.กระทรวงดิจิทัลฯ เป็นประธานพิธีถวายบังคมและถวายเครื่องสักการะ เนื่องในวันสื่อสารแห่งชาติ ปี 2562
รมว.กระทรวงดิจิทัลฯ เป็นประธานพิธีถวายบังคมและถวายเครื่องสักการะ เนื่องในวันสื่อสารแห่งชาติ ปี 2562
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธี วางพานพุ่มถวายบังคมพระบรมราชานุสาวรีย์พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เนื่องในโอกาส “วันสื่อสารแห่งชาติ ประจําปี 2562” 4 สิงหาคม 2562 โดยมีคณะผู้บริหารกระทรวงฯ ผู้บริหารสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ผู้บริหารหน่วยงานในสังกัดกระทรวงฯ ผู้บริหารส่วนราชการ รัฐวิสาหกิจและเอกชน เข้าร่วมพิธีดังกล่าว ณ บริเวณลานหน้าอาคารอํานวยการ สํานักงาน กสทช. ถนนพหลโยธิน กรุงเทพฯ เมื่อวันที่ 4 สิงหาคม 2562 จากนั้น รมว.กระทรวงดิจิทัลฯ ได้เป็นประธานในพิธีถวายเครื่องสักการะพระอนุสาวรีย์จอมพลสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์กรมพระยาภาณุพันธุวงศ์วรเดช เนื่องในโอกาส “วันสื่อสารแห่งชาติ” โดยมีคณะผู้บริหารกระทรวงฯ และหน่วยงานในสังกัด เข้าร่วมพิธีฯ ณ พระอนุสาวรีย์ บริเวณเกาะกลางน้ํา บริษัท กสท โทรคมนาคม จํากัด (มหาชน) ถนนแจ้งวัฒนะ กรุงเทพฯ
***********************
รัฐบาลไทย-ข่าวทำเนียบรัฐบาล-"ยุติธรรม" อบรมพัฒนาศักยภาพคณะกรรมการศูนย์ยุติธรรมชุมชน
วันพฤหัสบดีที่ 22 กุมภาพันธ์ 2561
"ยุติธรรม" อบรมพัฒนาศักยภาพคณะกรรมการศูนย์ยุติธรรมชุมชน
ศาสตราจารย์พิเศษวิศิษฎ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมคณะกรรมการศูนย์ยุติธรรมชุมชน รุ่นที่ ๕
ในวันที่ ๒๒ กุมภาพันธ์ ๒๕๖๑ เวลา ๐๙.๐๐ น.
ณ ห้องประชุมทศพร ๑ โรงแรมริมปาว อําเภอเมืองกาฬสินธุ์ จังหวัดกาฬสินธุ์
ศาสตราจารย์พิเศษวิศิษฎ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดโครงการอบรมคณะกรรมการศูนย์ยุติธรรมชุมชน รุ่นที่ ๕
เพื่อพัฒนาศักยภาพคณะกรรมการศูนย์ยุติธรรมชุมชนให้มีความรู้ ความสามารถในการปฏิบัติงาน
ตามภารกิจของศูนย์ยุติธรรมชุมชนได้อย่างมีประสิทธิภาพและเกิดประสิทธิผลมากยิ่งขึ้น
โดยมีผู้เข้าร่วมโครงการฯ เป็นคณะกรรมการศูนย์ยุติธรรมชุมชนจากจังหวัดภาคอีสานตอนบน ๙จังหวัด
ประกอบด้วย จังหวัดบึงกาฬ เลย หนองคาย หนองบัวลําภู อุดรธานี นครพนม มุกดาหาร สกลนคร และกาฬสินธุ์ จํานวน ๒๖๐ คน
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริม สนับสนุน และประสานความร่วมมือการศึกษานอกระบบและการศึกษาตามอัธยาศัย ครั้งที่ 1/2560
วันพฤหัสบดีที่ 2 กุมภาพันธ์ 2560
การประชุมคณะกรรมการส่งเสริม สนับสนุน และประสานความร่วมมือการศึกษานอกระบบและการศึกษาตามอัธยาศัย ครั้งที่ 1/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการส่งเสริม สนับสนุน และประสานความร่วมมือการศึกษานอกระบบและการศึกษาตามอัธยาศัย ครั้งที่ 1/2560
เมื่อวันพุธที่1กุมภาพันธ์2560ณ ห้องประชุม ชั้น 6 สํานักงาน กศน.
•เห็นชอบ (ร่าง) ยุทธศาสตร์และจุดเน้นการดําเนินงาน สํานักงาน กศน. ปี 2560
รมว.ศึกษาธิการ กล่าวว่า ที่ประชุมได้ให้ความเห็นชอบในหลักการ (ร่าง) ยุทธศาสตร์สํานักงาน กศน. ปีงบประมาณ พ.ศ. 2560 ภายใต้วิสัยทัศน์“กศน.ร่วมสร้างสังคมแห่งการเรียนรู้ตลอดชีวิต เพื่อโอกาสและคุณภาพทางการศึกษาของประชาชนทุกช่วงวัย”โดยมีพันธกิจในการจัดและส่งเสริมการศึกษานอกระบบและการศึกษาตามอัธยาศัยที่มีคุณภาพ ส่งเสริมการมีส่วนร่วมของภาคีเครือข่าย การใช้เทคโนโลยีทางการศึกษาให้เกิดประสิทธิภาพ พัฒนาระบบการวัดและประเมินผล พัฒนาบุคลากร อันจะนําไปสู่เป้าประสงค์ที่ทําให้ผู้ด้อย พลาด และขาดโอกาสได้รับการศึกษาตามความต้องการ ประชาชนได้เรียนรู้เพื่อพัฒนาคุณภาพชีวิต ตลอดจนทุกภาคมีส่วนร่วมจัดและสนับสนุนการจัดการศึกษามากขึ้น
นอกจากนี้ ได้เห็นชอบจุดเน้นการดําเนินงานของสํานักงาน กศน. ซึ่งสอดคล้องกับยุทธศาสตร์กระทรวงศึกษาธิการไม่ว่าจะเป็นการพัฒนาหลักสูตร กระบวนการเรียนการสอน การวัดและประเมินผล, การผลิต พัฒนาครู อาจารย์ และบุคลากรทางการศึกษา, การผลิตและพัฒนากําลังคน รวมทั้งงานวิจัยเพื่อพัฒนาประเทศ, การขยายโอกาสการเข้าถึงบริการการศึกษา, การพัฒนาระบบเทคโนโลยีดิจิทัลเพื่อการศึกษา และพัฒนาระบบบริหารจัดการส่งเสริมให้ทุกภาคส่วนมีส่วนร่วมในการจัดการศึกษา
ทั้งนี้ มอบให้ฝ่ายเลขานุการรับข้อเสนอแนะของที่ประชุมไปปรับปรุงในรายละเอียด เพื่อให้ยุทธศาสตร์มีความสมบูรณ์มากขึ้น เช่น หลักสูตร กศน.ต้องมีความยืดหยุ่นและอ่อนตัวตามบริบทและความต้องการของชุมชน, การเร่งค้นหาคนเก่ง ๆ คนที่มีความชํานาญในด้านต่าง ๆ มาช่วยจัดหลักสูตรและจัดการเรียนรู้, การนําเทคโนโลยีดิจิทัลและเครื่องมือที่ทันสมัยมาใช้ให้เกิดประโยชน์สูงสุด, ร่วมมือกับภาคเอกชนเพื่อนําหลักสูตรดี ๆ ที่มีอยู่แล้วมาปรับใช้ เป็นต้น
•เห็นชอบระบบประกันคุณภาพการศึกษานอกระบบและการศึกษาตามอัธยาศัย
ที่ประชุมให้ความเห็นชอบในหลักการ ระบบประกันคุณภาพการศึกษานอกระบบและการศึกษาตามอัธยาศัย ตามที่สํานักงาน กศน.เสนอ ซึ่งสอดคล้องกับบริบทของการจัดการศึกษาแต่ละประเภท และเพื่อเป็นการลดภาระด้านเอกสารโดยมีมาตรฐาน 3 ด้านได้แก่ มาตรฐานคุณภาพผู้เรียน ผู้รับบริการ, มาตรฐานการจัดการศึกษาและการให้บริการ และมาตรฐานประสิทธิภาพการบริหารจัดการการศึกษา ตลอดจนมีเกณฑ์การประเมิน 2 ส่วน คือ การประเมินมาตรฐานที่เป็นกระบวนการ และการประเมินมาตรฐานที่เป็นผลลัพธ์
ที่ประชุมได้แสดงความคิดเห็นในประเด็นนี้อย่างกว้างขวาง โดยส่วนใหญ่เน้นให้ปรับระบบประกันคุณภาพของสํานักงาน กศน. ให้สอดคล้องกับระบบประกันคุณภาพรูปแบบใหม่ของประเทศ ซึ่งขณะนี้อยู่ระหว่างดําเนินการ รวมทั้งให้มีการสื่อสารสร้างความเข้าใจเกี่ยวกับการประกันคุณภาพว่าเป็นให้การบริการวิชาการมากกว่าเป็นเรื่องของเอกสาร ซึ่งจะส่งผลให้ผู้รับการประเมินมีความสุขและจูงใจให้เกิดการพัฒนามากขึ้น
รัฐบาลไทย-ข่าวทำเนียบรัฐบาล-SME Development Bank จับมือ Shopee ผลักดันผลิตภัณฑ์ชุมชนเติบโต สู่ตลาดอีคอมเมิร์ซ จัดโปรโมชั่นสุดคุ้มกระตุ้นยอดขาย 19-22 เม.ย. นี้
วันพฤหัสบดีที่ 19 เมษายน 2561
SME Development Bank จับมือ Shopee ผลักดันผลิตภัณฑ์ชุมชนเติบโต สู่ตลาดอีคอมเมิร์ซ จัดโปรโมชั่นสุดคุ้มกระตุ้นยอดขาย 19-22 เม.ย. นี้
ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank)หรือ ธพว. จับมือ Shopee ผลักดันผลิตภัณฑ์ชุมชนค้าขายผ่านระบบอีคอมเมิร์ซ  (E- commerce) เป็นครั้งแรกจัดโปรโมชั่นพิเศษคูปองส่วนลดราคาในช่วงวันที่ 19–22 เมษายน 2561 นี้
นายมงคล ลีลาธรรม กรรมการผู้จัดการ SME Development Bank เปิดเผยว่า จากธนาคารได้ร่วมมือกับ ช้อปปี้(Shopee) อีคอมเมิร์ซชื่อดังที่ใหญ่ที่สุดในเอเชียตะวันออกเฉียงใต้และไต้หวันจัดกิจกรรมเวิร์คช็อปภาคทฤษฎีและลงมือปฏิบัติ ส่งเสริมผู้ประกอบการเอสเอ็มอีและลูกค้าขึ้นค้าขายผ่านแพลตฟอร์มของช้อปปี้ เมื่อวันที่ 22 กุมภาพันธ์ 2561 ที่ผ่านมา ปรากฏว่าผลิตภัณฑ์ชุมชนที่เข้าร่วมอบรมครั้งนี้ ได้ผ่านการคัดเลือกมีอัตลักษณ์โดดเด่น ขึ้นค้าขายผ่าน Shopee Applicationรวม 20 กิจการ ทั้งในหมวดของกิน ของใช้ ผลิตภัณฑ์พื้นบ้าน ประกอบด้วย ผลิตภัณฑ์ปลาร้าพาสเจอร์ไรซ์ น้ําตาลปี๊บ น้ําตาลกรวด ผลิตภัณฑ์แปรรูปมะพร้าว ผลิตภัณฑ์เครื่องสําอางสมุนไพร ผลิตภัณฑ์สารสกัดธรรมชาติและทองคํา ผลิตภัณฑ์อาหารเสริม สกินแคร์จากออร์แกนิคจากการเกษตร ขนมหวานจากเพชรบุรี ชาใบหม่อน สินค้าเกษตรแปรรูป ข้าว ถั่ว ธัญพืช กาแฟวาวี ผลิตภัณฑ์ขนมของฝากจากเวอร์จิ้น เครื่องดื่มสุขภาพ สมุนไพร ผลไม้แปรรูป เครื่องดื่มเพื่อสุขภาพจากข้าวไรซ์เบอร์รี่ ผลิตภัณฑ์ผ้าขาวม้า ผ้าบูติค และกระเป๋า หมวก เป็นต้น
ทั้งนี้ นับเป็นครั้งแรกที่ช้อปปี้ได้นําผลิตภัณฑ์ชุมชน ด้วยความร่วมมือกับสถาบันการเงินขึ้นวางจําหน่ายบนอีคอมเมิร์ซอย่างเป็นทางการ และเพื่อให้การส่งเสริมการตลาดกับผลิตภัณฑ์ชุมชนต่อยอดสร้างรายได้อย่างต่อเนื่อง จึงร่วมกันจัดแคมเปญสุดคุ้ม“ผลิตภัณฑ์ชุมชน by SME Development Bank” โดยผู้สั่งซื้อสินค้าจากร้านค้าภายใต้แคมเปญดังกล่าววงเงิน 250 บาทขึ้นไป จะได้รับคูปองส่วนลดทันที 50 บาท เพียงแค่ใช้โค้ด SMEBANK ซื้อขายผ่าน Shopee Application ในช่วง 4 วัน ระหว่างวันที่ 19-22 เมษายน 2561 นี้ ซึ่งถือเป็นแคมเปญส่งเสริมการตลาดใช้ผลิตภัณฑ์ชุมชนในท้องถิ่นเพื่อกระตุ้นยอดขายสร้างรายได้กลับคืนสู่ชุมชนต่อไป
“ตัวอย่างลูกค้าธนาคาร บริษัท เนทีฟฟู้ดส์ จํากัด ผลิตปลาร้าพาสเจอร์ไรซ์ จังหวัดสระบุรี นับเป็นรายที่ไม่เคยค้าขายผ่านอีคอมเมิร์ซมาก่อนเลย เป็นครั้งแรกที่เข้าโครงการร่วมกับธนาคารและช้อปปี้ ทําให้ได้ความรู้มากมายนําไปปรับใช้ โดยเฉพาะกลยุทธ์ด้านการตลาด การสอนถ่ายภาพเพื่อโพสต์ขายในอีคอมเมิร์ซ การปรับเปลี่ยนแพ็คเกจจิ้ง และการเปิดหน้าร้านขายผ่านเฟซบุ๊คของตัวเอง ส่งผลให้ผู้ประกอบการรายนี้ มียอดขายสูงขึ้นกว่าปีที่แล้วเป็นเท่าตัว เพราะมีโอกาสเปิดตลาดผ่านอีคอมเมิร์ซ และยังได้ช้อปปี้เป็นสื่อกลาง ทําให้สามารถขยายตลาดคู่ค้าเพิ่มขึ้น โดยล่าสุดกําลังจะนําสินค้าไปลงในห้างบิ๊กซี และได้รับการสนับสนุนสินเชื่อจากธนาคาร เพื่อไปลงทุนเครื่องจักรวงเงิน 2 ล้านบาท เพื่อผลิตสินค้าเพิ่มเติมอีกด้วย”
กรรมการผู้จัดการ ธพว.กล่าวอีกว่า ความร่วมมือยกระดับผลิตภัณฑ์สินค้าชุมชนพื้นบ้านเปิดตลาดค้าขายผ่านอีคอมเมิร์ซ ร่วมกับ ช้อปปี้ นับเป็นความสําเร็จ และน่าภาคภูมิใจที่ช่วยสร้างโอกาสให้ผู้ประกอบการตัวเล็ก เปลี่ยนวิธีคิดปรับกลยุทธ์ธุรกิจสู่โลกอีคอมเมิร์ซ ช่วยสร้างรายให้ธุรกิจเติบโตยิ่งขึ้นและธนาคารมีโครงการจะจัดกิจกรรมดังกล่าวรุ่นที่ 2 อย่างต่อเนื่องต่อไป
รัฐบาลไทย-ข่าวทำเนียบรัฐบาล-​กสร.ออกประกาศมาตรการป้องกันโควิด-19 พร้อมขอความร่วมมือนายจ้างลูกจ้างร่วมป้องกัน [กระทรวงแรงงาน]
วันเสาร์ที่ 14 มีนาคม 2563
​กสร.ออกประกาศมาตรการป้องกันโควิด-19 พร้อมขอความร่วมมือนายจ้างลูกจ้างร่วมป้องกัน [กระทรวงแรงงาน]
กสร.ออกประกาศเฝ้าระวังและป้องกันการระบาดของไวรัสโควิด-19พร้อมขอความร่วมมือนายจ้างลูกจ้างร่วมป้องกันหากลูกจ้างมีต้องไปตรวจรักษาหรือรับการชันสูตรทางการแพทย์ให้นายจ้างอนุญาตให้ลูกจ้างใช้สิทธิลาป่วยหรือใช้สิทธิหยุดพักผ่อนประจําปีตามกฎหมายหรือตามที่ตกลงกัน
กสร.ออกประกาศเฝ้าระวังและป้องกันการระบาดของไวรัสโควิด-19พร้อมขอความร่วมมือนายจ้างลูกจ้างร่วมป้องกันหากลูกจ้างมีต้องไปตรวจรักษาหรือรับการชันสูตรทางการแพทย์ให้นายจ้างอนุญาตให้ลูกจ้างใช้สิทธิลาป่วยหรือใช้สิทธิหยุดพักผ่อนประจําปีตามกฎหมายหรือตามที่ตกลงกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เพื่อเป็นการเฝ้าระวัง ป้องกันการแพร่ระบาดของโรคโควิด 19 กสร. ได้ออกประกาศกรมสวัสดิการและคุ้มครองแรงงาน เรื่อง แนวทางสําหรับเจ้าหน้าที่ในการเฝ้าระวังและการป้องกันการระบาดของโรคติดเชื้อไวรัสโคโรนา 2019 (COVID-19) และกําหนดให้ข้าราชการ เจ้าหน้าที่ รวมทั้งบุคลากรปฏิบัติตามแนวทางของประกาศดังกล่าว เช่น ให้เจ้าหน้าที่ระมัดระวังและป้องกันตนเอง ให้เจ้าหน้าที่งดหรือเลื่อนการเดินทางไปยังประเทศหรือเขตการปกครองหรือพื้นที่ที่มีความเสี่ยงต่อการติดเชื้อตามประกาศของกระทรวงสาธารณสุข จัดให้มีการตรวจคัดกรองเจ้าหน้าที่ ประชาชนหรือผู้ที่มาติดต่อราชการทุกคน เป็นต้น ทั้งนี้ ในส่วนของสถานประกอบกิจการ กสร. ได้ออกแนวทางในการขอความร่วมมือนายจ้าง ลูกจ้างเกี่ยวกับมาตรการเฝ้าระวัง การป้องกันการแพร่ระบาดของโรคดังกล่าวด้วย โดยขอให้สถานประกอบกิจการ
ให้ความรู้แก่ลูกจ้าง ทําความสะอาดสถานที่ทํางานอย่างสม่ําเสมอ จัดหาสบู่ เจลล้างมือแอลกอฮอล์ให้กับลูกจ้างและผู้ที่เกี่ยวข้อง จัดให้มีการตรวจคัดกรองลูกจ้างก่อนเข้าทํางาน เป็นต้น สําหรับสถานประกอบกิจการที่มีสถานการณ์สุ่มเสี่ยง เช่น พบลูกจ้างป่วยเป็นจํานวนมาก ให้พิจารณาหยุดการผลิต/บริการ ทั้งหมดหรือบางส่วนเป็นการชั่วคราวเพื่อให้ลูกจ้างหยุดพักรักษาตัวและลดการแพร่กระจายของเชื้อโรค
นายอภิญญา กล่าวเพิ่มเติมว่า กรณีที่ลูกจ้างมีความเสี่ยงที่จะติดโรค หรือเป็น หรือมีเหตุอันควรสงสัยว่าเป็นโรคโควิด-19 จําเป็นต้องไปรับการตรวจรักษา หรือรับการชันสูตรทางการแพทย์ ให้นายจ้างอนุญาตให้ลูกจ้าง ใช้สิทธิลาป่วย หรือใช้สิทธิหยุดพักผ่อนประจําปีตามกฎหมายหรือตามที่ตกลงกัน เพื่อประโยชน์ในการป้องกันและควบคุมโรคที่อาจเกิดขึ้นกับกิจการของนายจ้าง นายจ้างอาจตกลงกับลูกจ้างให้หยุดงานโดยไม่รับค่าจ้าง (Leave without Pay) หรือให้ลูกจ้างหยุดงานโดยไม่จ่ายค่าจ้างตามหลักสัญญาต่างตอบแทน (No Work No Pay) หรือให้หยุดงานโดยจ่ายค่าจ้างตามจํานวนที่ตกลงกับลูกจ้าง ตลอดระยะเวลาที่หยุดงานก็ได้
“กรณีที่นายจ้าง ลูกจ้าง มีข้อสงสัยเกี่ยวสิทธิหน้าที่ และการปฏิบัติตามแนวทางนี้ให้ติดต่อสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3” นายอภิญญากล่าว
รัฐบาลไทย-ข่าวทำเนียบรัฐบาล-“ปลัดแรงงาน”นำเครือข่าย“ดวงตาแรงงาน”ประกาศเจตนารมณ์รวมพลังต่อต้านทุจริต
วันอังคารที่ 11 ธันวาคม 2561
“ปลัดแรงงาน”นําเครือข่าย“ดวงตาแรงงาน”ประกาศเจตนารมณ์รวมพลังต่อต้านทุจริต
“ปลัดแรงงาน”นําเครือข่าย“ดวงตาแรงงาน”ประกาศเจตนารมณ์รวมพลังสร้างการมีส่วนร่วม
ในมิติใหม่ พัฒนาความร่วมมือ ภาครัฐ ประชาชน ป้องกัน ยับยั้ง เฝ้าระวังในระดับพื้นที่ต่อต้านการทุจริต
ในทุกรูปแบบให้หมดไปจากสังคมไทย
เมื่อวันที่ 11 ธันวาคม 2561 นายจรินทร์ จักกะพาก ปลัดกระทรวงแรงงาน เป็นประธานในพิธีเปิดโครงการสนับสนุนและสร้างการมีส่วนร่วมของประชาชนในการต่อต้านการทุจริต “ดวงตาแรงงาน” และนํากล่าวประกาศเจตนารมณ์ “กระทรวงแรงงาน รวมพลังเครือข่ายแรงงานร่วมต้านทุจริต” ณ โรงแรม อะเดรียติค พาเลซ กรุงเทพ โดยกล่าวว่า รัฐบาลได้กําหนดให้การต่อต้านการทุจริตคอร์รัปชันเป็นวาระแห่งชาติ ที่ต้องเร่งผลักดันและรวมพลังสร้างจิตสํานึกของคนในชาติ ร่วมสกัดกั้นและพัฒนาระบบป้องกันการทุจริตในทุกรูปแบบ การสร้างการมีส่วนร่วมของเครือข่ายภาคประชาชน จึงเป็นกลไกสําคัญในการปลูกจิตสํานึกในการป้องกัน ปราบปรามการทุจริตที่ยั่งยืน สร้างความตระหนักร่วมในการรักษาผลประโยชน์ของชาติ และยับยั้งการทุจริตที่อาจเกิดขึ้นในพื้นที่ได้ ซึ่งปัจจุบันประเทศไทยได้ดําเนินการป้องกันและปราบปรามการทุจริต โดยใช้กลไกตามแผนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 - 2564) ภายใต้วิสัยทัศน์ ประเทศไทยใสสะอาด ไทยทั้งชาติต้านทุจริต (Zero Tolerance & Clean Thailand)
นอกจากนี้ รัฐบาลยังได้พยายาม ปรับปรุง และเสริมสร้างกลไก รวมทั้งกําหนดมาตรการด้านการป้องกันและปราบปรามการทุจริตในทุกมิติ จะเห็นได้ว่ายุทธศาสตร์ชาติ (พ.ศ.2561 - 2580) ได้กําหนดยุทธศาสตร์ด้านการปรับสมดุลและพัฒนาระบบการบริหารจัดการภาครัฐ ส่งเสริมให้ประชาชนและภาคีต่าง ๆ ในสังคมร่วมมือกันในการป้องกันการทุจริตและประพฤติมิชอบ
นายจรินทร์ฯ กล่าวต่อว่า ในส่วนของกระทรวงแรงงาน ได้จัดโครงการสนับสนุนและสร้างการมีส่วนร่วมของประชาชนในการต่อต้านการทุจริต “ดวงตาแรงงาน”ขึ้น เพื่อเป็นมิติใหม่แห่งแนวทางการมีส่วนร่วมพัฒนาความร่วมมือและบูรณาการการทํางานระหว่างภาคราชการ ประชาชน ในการป้องกัน ยับยั้ง และเฝ้าระวังการทุจริตในระดับพื้นที่ ซึ่งคงไม่มุ่งหวังที่จะใช้การลงโทษผู้กระทําผิดจากการทุจริตเพียงอย่างเดียว เนื่องจากหากเกิดการทุจริตขึ้นแล้ว ทําให้สูญเสียงบประมาณ และล่าช้าในการสร้างความเจริญของประเทศ รวมทั้งความน่าเชื่อถือและเกียรติภูมิของชาติในสายตาต่างชาติอีกด้วย ซึ่งเมื่อเครือข่ายการมีส่วนร่วมได้ผ่านการอบรมในครั้งนี้ จะทําให้เกิดความร่วมมือในการทํางานร่วมกัน เพื่อสร้างชาติ พัฒนาที่มีคุณธรรม เพื่อแก้ไชปัญหาการทุจริตคอร์รัปชันให้หมดไปจากสังคมไทยต่อไป
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ชาญชัย ชาวหนองเพียร - ภาพ/
11 ธันวาคม 2561
รัฐบาลไทย-ข่าวทำเนียบรัฐบาล-นายกรัฐมนตรียืนยันยังไม่มีการนำเข้าหมูเนื้อแดง จากสหรัฐฯ
วันอังคารที่ 10 ตุลาคม 2560
นายกรัฐมนตรียืนยันยังไม่มีการนําเข้าหมูเนื้อแดง จากสหรัฐฯ
นายกรัฐมนตรียืนยันยังไม่มีการนําเข้าหมูเนื้อแดง จากสหรัฐฯ
วันนี้ (10 ตุลาคม 2560) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีตอบคําถามจากสื่อมวลชนภายหลังการประชุมคณะรัฐมนตรี กรณีการนําเข้าเนื้อหมูจากสหรัฐอเมริกาว่า ขณะนี้อยู่ในช่วงการศึกษาและเจรจาของเจ้าหน้าที่ทั้งสองฝ่าย โดยไทยได้มีการจัดตั้งคณะกรรมการเพื่อศึกษาข้อมูลทางด้านกฎหมายของประเทศไทยและสหรัฐอเมริกา พร้อมทั้งได้มอบหมายให้นางอภิรดี ตันตราภรณ์ รัฐมนตรีว่าการกระทรวงพาณิชย์ ไปศึกษาข้อมูลที่เกี่ยวกับการนําเข้าเนื้อหมูจากประเทศสหรัฐอเมริกา เพื่อให้เป็นไปตามกฎหมายของทั้งสองประเทศ ดังนั้น ในขณะนี้จึงยังไม่มีการดําเนินการใด เนื่องจากต้องศึกษาข้อมูลให้ละเอียดและเจรจาให้ครอบคลุมทุกด้าน เพื่อไม่ให้เกิดปัญหาขึ้นต่อไป
รัฐบาลไทย-ข่าวทำเนียบรัฐบาล-นายกรัฐมนตรีพร้อมด้วยรัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดอ่างทอง
วันอังคารที่ 31 ตุลาคม 2560
นายกรัฐมนตรีพร้อมด้วยรัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดอ่างทอง
นายกรัฐมนตรีพร้อมด้วยรัฐมนตรีว่าการกระทรวงมหาดไทยตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับความเดือดร้อนในพื้นที่จังหวัดอ่างทอง
วันนี้ (30ต.ค.60) เวลา 15:00 น. ณ อาคารอเนกประสงค์ เทศบาลตําบลบางจัก อําเภอวิเศษชัยชาญ จังหวัดอ่างทองพลเอก ประยุทธ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายฉัตรชัย พรหมเลิศ ปลัดกระทรวงมหาดไทย เดินทางลงพื้นที่เพื่อตรวจติดตามสถานการณ์อุทกภัยและพบปะ เยี่ยมเยียนประชาชนผู้ได้รับผลกระทบและความเดือดร้อนจากสถานการณ์อุทกภัย โดยมี ผู้ว่าราชการจังหวัดอ่างทอง หัวหน้าส่วนราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และประชาชนร่วมต้อนรับเป็นจํานวนมาก
พลเอก ประยุทธ์ จันทร์โอชา นายกรัฐมนตรี กล่าวว่า สมเด็จพระเจ้าอยู่หัวพระราชทานความห่วงใยถึงประชาชน พร้อมมีพระราชกระแสรับสั่งให้รัฐบาลดูแลประชาชนให้ดีที่สุด โดยในขณะนี้มีพี่น้องประชาชนได้รับความเดือดร้อนทั่วประเทศกว่า 1 แสนครัวเรือน ซึ่งรัฐบาลได้บูรณาการทุกภาคส่วน ทั้งภาคราชการ เอกชน เครือข่ายประชารัฐ ร่วมกันดูแลช่วยเหลือพี่น้องประชาชนอย่างดีที่สุด และสําหรับสถานการณ์อุทกภัยที่เกิดขึ้นในปีนี้ รัฐบาลต้องขอขอบคุณพี่น้องประชาชนในพื้นที่ภาคกลางที่ยอมสละพื้นที่เป็นแก้มลิง และขอให้พี่น้องประชาชนจะต้องปรับตัวและเตรียมรับมือน้ําท่วมซึ่งเกิดขึ้นทุกปี ด้วยการวางแผนการใช้ชีวิตและการประกอบอาชีพเสริมอื่น ๆ เช่น การปลูกพืชอื่นชดเชยแทนการปลูกข้าว เป็นต้น รวมทั้งติดตามข่าวสารจากทางราชการอยู่เสมอ และขอเป็นกําลังใจพี่น้องประชาชนร่วมมือร่วมใจกัน เพื่อทําให้ชุมชนเข้มแข็ง มีภูมิคุ้มกันตนเอง อันจะส่งผลพลังทําให้ประเทศไทยมีความเข้มแข็งอย่างยั่งยืน
จากนั้น นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ ได้ร่วมกันมอบถุงยังชีพให้กับประชาชน และเดินทางต่อไปยังหอประชุมองค์การบริหารส่วนตําบลโผงเผง อําเภอป่าโมก จังหวัดอ่างทอง เพื่อตรวจติดตามสถานการณ์อุทกภัยและพบปะเยี่ยมเยียนประชาชนผู้ได้รับผลกระทบและความเดือดร้อนจากสถานการณ์อุทกภัยในพื้นที่.
ครั้งที่ 158/2560
ฝ่ายเผยแพร่การประชาสัมพันธ์
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-'ฟิทช์' คงเครดิตเรตติ้ง ธ.ก.ส. สูงสุดที่ 'AAA' / 'Stable' 4 ปีต่อเนื่อง
วันจันทร์ที่ 27 พฤศจิกายน 2560
'ฟิทช์' คงเครดิตเรตติ้ง ธ.ก.ส. สูงสุดที่ 'AAA' / 'Stable' 4 ปีต่อเนื่อง
'ฟิทช์ เรทติ้งส์' คงอันดับเครดิต ธ.ก.ส. ที่ระดับสูงสุด 'AAA(tha)' / 'Stable' ต่อเนื่องเป็นปีที่ 4 สะท้อนฐานะทางการเงินแข็งแกร่ง การบริหารจัดการมีประสิทธิภาพ และความเสี่ยงการผิดนัดชําระหนี้ต่ํา ช่วยลดต้นทุนทางการเงิน
'ฟิทช์ เรทติ้งส์' คงอันดับเครดิต ธ.ก.ส. ที่ระดับสูงสุด 'AAA(tha)' / 'Stable' ต่อเนื่องเป็นปีที่ 4 สะท้อนฐานะทางการเงินแข็งแกร่ง การบริหารจัดการมีประสิทธิภาพ และความเสี่ยงการผิดนัดชําระหนี้ต่ํา ช่วยลดต้นทุนทางการเงิน เพิ่มโอกาสและประสิทธิภาพในการเข้าถึงแหล่งทุนเพื่อยกระดับภาคการเกษตรไทยสู่เกษตรสมัยใหม่และการเกษตรยั่งยืน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับความน่าเชื่อถือของ ธ.ก.ส. โดยคง อันดับเครติดภายในประเทศระยะยาว (National Long - Term Rating) อยู่ที่ระดับ 'AAA (tha)' แนวโน้มอันดับเครดิตมีเสถียรภาพ 'Stable' และอันดับเครดิตภายในประเทศระยะสั้น (National Short - Term Rating) ที่ 'F1+(tha)' ต่อเนื่องเป็นปีที่ 4 ซึ่งเป็นอันดับเครดิตที่สูงสุดสําหรับการจัดอันดับเครดิตในประเทศ สะท้อนถึงระดับความสามารถสูงสุดในการชําระหนี้ได้ตรงตามกําหนด และมีความเสี่ยงของการผิดนัดชําระหนี้ต่ําที่สุด ซึ่งจะส่งผลดีต่อ ธ.ก.ส. ในด้านการลดต้นทุนทางการเงินเพื่อนําไปใช้สนับสนุนภาคการเกษตรของประเทศได้เพิ่มขึ้น
สําหรับปัจจัยสนับสนุนอันดับเครดิตของ ธ.ก.ส. ฟิทช์ระบุว่า ธ.ก.ส. มีบทบาทสําคัญในเชิงนโยบายต่อรัฐบาลตามที่ได้กําหนดไว้ในพระราชบัญญัติจัดตั้งของธนาคารและการที่รัฐบาลเป็นผู้ถือหุ้นเกือบทั้งหมดจึงมีสถานะทางกฎหมายเป็นธนาคารของรัฐที่ได้รับความช่วยเหลือจากรัฐบาลมาอย่างต่อเนื่องตั้งแต่อดีต เช่น การเพิ่มเงินทุนให้กับธนาคาร และยังมีความเป็นไปได้อย่างสูงที่รัฐบาลจะให้การสนับสนุนแก่ธนาคารหากมีความจําเป็นในอนาคต แต่อย่างไรก็ตามผลการดําเนินงานและสถานะทางการเงินของธนาคารในช่วงที่ผ่านมาไม่ได้อยู่ในระดับที่จําเป็นจะต้องขอความช่วยเหลือจากรัฐบาล
“ปัจจัยที่ ฟิทช์ นํามาพิจารณาจัดอันดับเครดิตของธนาคารในระดับสูงสุดอย่างต่อเนื่องมาเป็นปีที่ 4 มาจากการสนับสนุนของรัฐบาลที่มีให้กับ ธ.ก.ส. อย่างต่อเนื่อง และความสําคัญเชิงกลยุทธ์ในฐานะผู้ปฏิบัติการตามนโยบายของรัฐบาลด้านการพัฒนาเศรษฐกิจในระดับฐานราก โดยเฉพาะภาคการเกษตรที่เป็นพื้นฐานที่สําคัญของประเทศแล้วนั้น การจัดอันดับเครดิตนี้ ยังสะท้อนถึงการบริหารจัดการองค์กรอย่างมีระบบ นําเอาเทคโนโลยีมาใช้เพื่อเพิ่มประสิทธิภาพ ในการจัดการต้นทุนทางการเงิน และยังมีมาตรฐานการบริหารความเสี่ยงด้านสินเชื่อและการให้บริการทางการเงินที่ทันสมัย ภายใต้เกณฑ์การกํากับดูแลของหน่วยงานที่เกี่ยวข้อง เพื่อมุ่งสู่เป้าหมายในการเพิ่มประสิทธิภาพการผลิตภาคการเกษตร โดยการพัฒนาเทคโนโลยีการเกษตร สู่เกษตรสมัยใหม่และการเกษตรยั่งยืน” นายอภิรมย์กล่าว